"Setswana Puo ya Gae (HL)/P2 16 DBE/Ngwanaitseele 2022 NSC 'Fa o ne o rata, o ka bo o iphemetse kgatlhanong le tshotlego yotlhe e ka go dira jaaka ba ne ba go kopa, le go tlaleletsa maaka a bona kgatlhanong le rona. Re ne re ka se itse.' mme mmaLazar a mmolelela. 'Mme letswalo la me le ne tlaa itse,' Masego a gana, mme a iphimola dikeledi pele a ka fudua mogodungwana wa gagwe. 30 A nwa go le gonnye, a bo a tswelela pele. 'Jaaka ke lo boleletse, ga ke itse gore ba le lwantshetsang, fela nnete ke gore bobedi jwa lona lo nnile molemo thata mo go nna, ka jalo, ke ne ke se kitla ke nnisega morago ga go inyalanya le merero ya batho ba ba lebegang jaaka baba ba lona,' a ba raya, mme a boa a thubega ka selelo. Matlho a ga Cathy le ona a tlala mouwane, mme a mo naya sakatuku go iphimola. 35 'Ba re lwesetsa go ema nokeng ntwa ya go kgaratlhela ditshwanelo tsa botho; ntwa ya go fedisa lenaneo kgatelelo le kgethololo ya mmala le ""apartheid"",' Sol Lazar a mo tlhalosetsa, a simolola go mmulela khupamarama ya go fitlha jaanong. 'O kaile mo nakong e e seng kgale e fetile gore ga re na ditsala dipe, Masego. O ne o bua nnete; fela seo ga se ka go rata ga rona.' 40 11.1 Masego o amana jang le ba ga Lazar? (1) 11.2 Mmuisano o o mo temaneng o diragalela kwa kae? (1) 11.3 Naya lebaka le le dirileng gore Masego a bo a le mo lefelong le o le neetseng mo go 11.2. (2) 11.4 Ke maikutlo afe a a tlhagisiwang ke Masego mo temaneng e? Tshegetsa karabo ka lebaka. (2) 11.5 Tlhagisa dintlha di le THARO tse di neng di diragala kwa phaposing ya Waar kamer. (3) 11.6 Ke eng se mapodisi a neng a leka go se fitlhelela ka go bogisa Masego kwa seteišeneng sa mapodisi? (2) 11.7 Go ya ka ditiragalo tsa padi e, a o dumela fa Kgabo Motsepe e le moanelwa wa madi le nama? Tshegetsa karabo ka lebaka. (2) 11.8 Seabe sa tshobotsi ya ga Ntsime kwa sekolong sa Sedimosang se amile jang bokamoso jwa ga Masego? (2) 11.9 Semelo sa ga Tsawe se thusitse jang mo tsweletsong ya morero wa padi e? (2) 11.10 Fa o ka bo o le Sello, mme mmaago a go laile gore o se ka wa tsena mo dipolotiking, o ne o ya go dira eng? Tshegetsa karabo ka lebaka. (2) 11.11 A go ne go le matshwanedi gore Nomhle a robale mo materaseng fa Vusi Mgoma a sena go tlhokafala ntswa ba ne ba tlhalane? Tshegetsa karabo ka lebaka. (2) 11.12 Fa o bona, ke ka ntlha ya eng fa Masego a ne a feleletsa e le modiredi wa balelapa la ga Lazar? (2) 11.13 O ithutile eng go tswa mo go moanelwa MmaSontaga? (2) [25] Kwalololo e ileditswe Phetla"